Многія браслаўчанкі яшчэ з юнацкіх гадоў засвойваюць традыцыйныя для нашага рэгіёну віды рукадзелля: вышыванне, вязанне, пляценне, ткацтва, аплікацыі з саломкі і стварэнне фігурак з яе, дэкаратыўнае шыццё з абрэзкаў тканіны і іншае. Часам гэта становіцца любімым заняткам, заўзятасцю ці нават неўтаймаванай цягай, азартам. Цікавыя рэчы, сапраўдныя ўзоры высокага майстэрства ствараць могуць не толькі прафесійныя мастакі, але і захопленыя аматары.